**“ENERGIA UHINAK” IRITSIKO DA IRUNERA “AHAZTUTAKOEN ZUBIA”REKIN**

Hitzordua larunbatean izango da (azaroak 19) Abenida zubian eta Irungo Oiasso Museoan.

Hauek programatu dira: haurrentzako tailerrak, hainbat arte esku-hartzeak, hitzaldi batzuk errefuxiatu greziarren eremuetan egon diren eskualdeko boluntarioekin… Jardunaldiari amaiera emango zaio Lauroba euskal taldearen kontzertuarekin.

*(Irun, 2016ko azaroak 7).* Datorren azaroaren 19an (larunbata) “Energia Uhinak” programa iritsiko da Irunera “Ahaztutakoen Zubia”ren eskutik. Ekimena Donostia Europako Kulturaren Hiriburuarena da. Ekitaldi hau Raquel H. Bonedek antolatu du Orbela Komunikazioaren bidez, eta hauxe da “Energia Uhinak” programak aurten Bidasoa eskualdean babestu duen jarduera bakarra.

**ZUBIAREN URTEURRENA**

Irungo Abenida Zubiak 100 urte beteko ditu. Data hori aire zabaleko jai batekin ospatuko da. Argazki rally bat programatu da zubian, baita mugak hautsiko dituen arte esku-hartze bat, haurrentzako tailerrak eta “ahaztutakoei” zuzendutako mezuak uzteko instalazio bat ere; alegia, atzerrian bizimodu berri bat hasteko, toki hura zeharkatu ahal zuten haiei.

**ELKARTASUNEZKO EGUNA**

Jardunaldiaren elkartasunezko ukitua Hondarribi-Katsikas Boluntario Taldetik eta Itsas Salbamenduko Juanjo Acostagandik etorriko da. Bi elkarteek aktiboki lan egiten dute Greziako errefuxiatuen eremuetan. Hitzaldi bat partekatuko dugu haiekin Oiasso Museoan eta Lauroba euskal taldearen musikarekin amaituko dugu eguna.

Programatutako jarduera guztiak doakoak dira, baina kontuan hartu behar da hitzaldi eta kontzerturako tokia mugatua izango da. Gainera, tailerrak egiteko aurreko izen-ematea egin behar da puenteolvidados@gmail.com posta elektronikoaren bidez.

Bestalde, argazki rallya parte-hartze irekikoa izango da eta gizarte sareak eta Instagram (“Ahaztutakoen Zubia”) erabiliz egingo da lehen aldiz, #puenteolvidados etiketarekin. Jarduera horrekin, toki jakin baten gaineko ehun begirada lortu nahi dira: Abenida Zubiarenak edo Santiago Zubiarenak.

Ekitaldi honekin bi helburu lortzen dira: 1.- Balioa ematea Abenida Zubiari eta eduki zuen garrantzi historikoari, euskal eta espainiar errefuxiatuek ihes egiteko bide gisa. 2.- Errefuxiatuen egoerari buruzko hausnarketa egitea.

Ekitaldiaren kartela eransten da, baita fitxa teknikoa ere.

Informazioa eta harremana:

Raquel Hernández Boned

rhboned@gmail.com

Tf.647 79 34 85